paragraph_text: U periodu između dva rata objavljuje više usko specijaliziranih teoretskih tekstova o projektiranju i izgradnji uglavnom školskih zgrada navodeći primjere iz svojih projekata i realizacija. Također je bio autor oblikovanja naslovnice kataloga predstavljanja umjetnosti i zanata Kraljevine Srba Hrvata i Slovenaca na Međunarodnoj izložbi oblikovnih umjetnosti i suvremenih industrija (Exposition Internationale des Arts Decoratifs et Industriels Modernes) godine 1925. u Parizu. U razdoblju od 1932. do 1943. napisao je 18 članaka, uglavnom o visoko specijaliziranim tehničkim temama.